**МАНДАТ 2023 – 2027 г.**

**РЕШЕНИЯ НА ОБЩС-ДОЛНИ ЧИФЛИК ОТ 25.01.2024 г.**

**РЕШЕНИЕ № 66**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 34, ал. 1 и ал. 2 от Закона за общинската собственост, чл. 6, ал. 1, т. 3 и чл. 7 от Наредбата за реда за придобиване, управление и разпореждане с общинско имущество в община Долни чифлик

 **Не дава съгласие** за започване на процедура по придобиване, чрез покупко-продажба на административна сграда, собственост на ПК „Сотир Костов“, находяща се в гр. Долни чифлик, община Долни чифлик, област Варна, ул. „Камчия“ № 7.

**РЕШЕНИЕ № 67**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 9 от Закона за местните данъци и такси и чл. 8 от Закона за нормативните актове приема Наредба за изменение и допълнение на Наредбата за определянето и администрирането на местните такси и цени на услуги на територията на община Долни чифлик, съгласно Приложение № 2 към докладната записка, както следва:

 § 1. В чл. 2, ал. 1, т. 6 се отменя.

§ 2. Досегашният чл. 7 става чл. 7. (1).

§ 3. В чл. 7 се добавя нова ал. 2: "(2) Категориите лица по ал. 1 и реда за тяхното освобождаване се определят с отделно решение на Общински съвет или в тази Наредба."

§ 4. Чл. 9, ал. 2 се допълва, като след думите "общинския бюджет" се добавят думите "освен ако с решението по ал. 5 е определено друго."

§ 5. В чл. 9 се добавя нова алинея 5: "(5) Общинският съвет с решение може да определи кои местни такси, установени със закон, не се събират от общинската администрация, а се събират от концесионер, на когото е възложено предоставянето на услугите, за които се заплащат тези такси. С решението общинският съвет определя правото на концесионера да задържи целия или част от размера на събраните такси."

§ 6. Добавя се нов чл. 10а: "Чл. 10 а. Определя размера на таксите за услуги, предоставяни като електронни, с намаление от десет процента спрямо таксата за присъствено заявяване и предоставяне на същата услуга, като намалението не може да надвишава двадесет лева."

§ 7. Чл. 14 се изменя така: „чл. 14. Таксата за битови отпадъци се заплаща за извършваните от общината услуги по:

1. събиране и транспортиране на битови отпадъци до съоръжения и инсталации за тяхното третиране;

2. третиране на битовите отпадъци в съоръжения и инсталации;

3. поддържане на чистотата на териториите за обществено ползване в населените места и селищните образувания в общината.“

§ 8. Чл. 15 се изменя така: "Чл. 15. Таксата за битови отпадъци се заплаща от лицата по чл. 11 от Закона за местните данъци и такси за имотите на територията на общината."

§ 9. Точка 2 в чл. 16, ал. 1 се допълва, като след думата "събиране" се добавят запетая и думите "включително разделно".

§ 10. Точка 3 в чл. 16, ал. 1 се изменя, като изразът "71а" се заменя с числото "60", а изразът "71е" се заменя с числото „64.‘

§ 11. В чл. 17, ал. 3 изречение второ се заличава.

§ 12. ал. 1 на чл. 18 се изменя така: „ Лицата по чл. 15 чиито имоти са незастроени или не се ползват през цялата година подават декларация по образец (приложение 4) в дирекция „Местни приходи“ в срок до 31 октомври на предходната година.“

§ 13. Ал. 2 на чл. 18 се отменя.

§ 14. Ал. 7 на чл. 18 се изменя така: "За имотите, за които е подадена декларацията по ал. 1, не се събира такса за сметосъбиране и сметоизвозване и третиране на битови отпадъци."

§ 15. В Приложение № 4 към чл. 18, ал. 1 се правят следните изменения и допълнения:

* 1. След думите „такса сметосъбиране и сметоизвозване“ се добавя „и третиране на битови отпадъци.“
	2. След думите "през цялата 20.........год." се добавя на нов ред текстът "давам/е изричното си съгласие за извършване на проверки от общинска администрация относно декларираните от мен/нас факти и обстоятелства и декларирам/е, че за вписване на неверни данни нося/носим наказателна отговорност по чл. 313 от Наказателния кодекс."

§ 16. Приложение 5 към чл. 19, ал. 1 се изменя, като в колона "Вид на имота" на всеки ред за всяко населено място се заличава текстът в скобите.

§ 17. Наименованието на раздел VІ се изменя така:

„ТАКСИ ЗА ПРЕДОСТАВЯНЕ ПРАВО НА ПОЛЗВАНЕ НА ГРОБНО МЯСТО ИЛИ УРНОВА НИША“.

§ 18. В чл. 36 се правят следните изменения и допълнения:

* + 1. Алинея 1 се отменя.
		2. Алинея 2 се отменя.
		3. Алинея 3 се отменя.
		4. Създава се Алинея 5:

„(5) За ползване на урнова клетка /ниша/ от урновата стена изградена през 2023 г. - за вечни времена се заплаща еднократно такса, както следва:

1. единична урнова ниша – 455 лв;

2. фамилна урнова ниша – 685 лв“

§ 19. Алинея 5 в чл. 37 се изменя така:

1. В т. 1 думата "инвалиди" се заменя с думата "лица с увреждания";

2. Добавят се нови две точки: "8. кучета, които придружават или охраняват селскостопански животни, които се отглеждат в регистриран животновъден обект;" и "9. ловни кучета, собственост на лица, придобили право на лов по реда на Закона за лова и опазване на дивеча."

§ 20. В чл. 40 табличната част относно цени на услуги, които се предоставят от звено по Устройство на територията и звено по общинска собственост т. 2 се изменя и се създават т. 2а, т. 2б, т. 2в, т. 2г, т. 2д и т. 2е. Текстът в графичната част се изменя и допълва по следния начин:

|  |  |
| --- | --- |
| **2.** **Издаване на разрешение за извършване на таксиметров превоз на пътници.** | 10,00 лв./бр. |
| **2а.**  **Издаване на водоустойчив светлоотразителен стикер, защитен с холограма за автомобилите, с които се осъществява таксиметров превоз на пътници.** | 10,00 лв./бр. |
| **2б. Издаване на дубликат на разрешение за извършване на таксиметров превоз на пътници.** | 5,00 лв. /бр.  |
| **2в.**  **Издаване на удостоверение за регистрация за извършване на таксиметров превоз на пътници.** | 100 лв./бр. |
| **2г.** **Включване в списъка на превозните средства към удостоверението за регистрация за извършване на таксиметров превоз на пътници за всяко конкретно превозно средство.** | 10 лв./бр. |
| **2д. Отразяване на промени в обстоятелствата, вписани в удостоверението за регистрация за извършване на таксиметров превоз на пътници.** | 100 лв./бр. |
| **2е. Издаване на дубликат на удостоверението за регистрация за извършване на таксиметров превоз на пътници** | 10 лв./бр. |

§ 21. Параграф 1 се изменя така: "§ 1. По смисъла на тази наредба **"предприятия", "основно жилище", "семейство", "пазарна стойност", "свързани лица“, "битови отпадъци“, "едрогабаритни битови отпадъци", "съдове за събиране на битови отпадъци", "редовни автобусни линии", "личен доход", "прилежащ терен", "пълните разходи", "основа", "отчетна стойност", "застрахователна стойност", "оценката по счетоводни данни", "поземлени имоти", "оборот", "обект", "работно място", "развлекателни игрални автомати", "места за настаняване", "нетна търговска площ“, "заведения за хранене и развлечения", "бюфет, павилион, каравана", "съоръжение", "нощувки", "електрически автомобили", "молитвен дом или храм", "манастир", "таксиметров превоз на пътници"**  са определените в § 1 от Допълнителните разпоредби на Закона за местните данъци и такси."

**ЗАКЛЮЧИТЕЛНА РАЗПОРЕДБА**

§ 22. Наредбата влиза в сила три дни след публикуването й на интернет страницата на община Долни чифлик.

**РЕШЕНИЕ № 68**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл.8, ал.2 от Закона за общинската собственост и чл. 8 от Закона за нормативните актове приема Наредба за изменение и допълнение на Наредба за реда за придобиване, управление и разпореждане с общинско имущество в община Долни чифлик, съгласно Приложение № 2 към докладната записка, както следва:

§ 1. Чл. 3 се допълва, като в него се добавят нова алинея 3: "(3) Общинският съвет определя имотите на територията на общината, които се предоставят за управление на съответните кметове на кметства с изключение на имотите, предназначени за изпълнение на функциите на органите на местното самоуправление и местната администрация." и нова алинея 4: "(4) Кметовете на кметства, кметските наместници или определени от тях служители от съответната администрация се включват в състава на комисиите по провеждането на търговете или конкурсите в случаите, в които предоставянето под наем, под аренда или разпореждането с имоти на територията на съответното населено място се извършва от кмета на общината, както и в комисиите за възлагане изпълнението на дейности и за ползването на дървесина и недървесни горски продукти от горските територии в съответното населено място – общинска собственост."

§ 2. Чл. 4, ал. 1 се изменя така: "Чл. 4. (1) В изпълнение на стратегията за управление на общинската собственост за срока на мандата общинският съвет приема план за действие за общинските концесии в съответствие със Закона за концесиите и годишна програма за управление и разпореждане с имотите - общинска собственост, по предложение на кмета на общината. Програмата се приема най-късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Програмата е със съдържание, определено в чл. 8, ал. 9 от Закона за общинската собственост."

§ 3. Чл. 4 се допълва, като в него се добавя нова алинея 2: "(2) Стратегията за управление на общинската собственост за срока на мандата, планът за действие за общинските концесии и годишната програма за управление и разпореждане с имотите - общинска собственост, както и промените в тях се обявяват за населението на официалния сайт на общината три дни след влизане в сила на решенията, с които са приети."

§ 4. Чл. 4 се допълва с нова алинея 3: "(3) В срока по ал. 1 заедно с проекта за годишна програма за управление и разпореждане с имотите - общинска собственост, кметът съставя и представя в общинския съвет отчет за предходната година за състоянието на общинската собственост и резултатите от нейното управление по видове и категории обекти.“

§ 5. Чл. 21, ал. 1 се изменя така: "Чл. 21. (1) Със заповед на кмета на общината се предоставят свободни нежилищни имоти – частна общинска собственост, които не са необходими за нуждите на органите на общината или на юридически лица на издръжка на общинския бюджет, на общинските ръководства на политическите партии, отговарящи на условията, предвидени в Закона за политическите партии."

§ 6. Чл. 21, ал. 2 се изменя така: "(2) Заявленията за предоставяне на имоти по ал. 1 се отправят до кмета на общината и се придружават от оригинал или заверено копие на документа, удостоверяващ представителна власт на лицето подаващо заявлението."

§ 7. Чл. 25, ал. 1 се изменя така: " (1) С решение на общинския съвет свободни нежилищни имоти - частна общинска собственост могат да се отдават под наем без търг или конкурс за здравни, образователни и социални дейности за задоволяване на съответните нужди на населението, както и на юридически лица с нестопанска цел, осъществяващи дейност в обществена полза."

§ 8. Чл. 21, ал. 3 се изменя така: "(3) При наличие на подходящо имот кметът на общината издава заповед за предоставяне на имота, въз основа на която се сключва договор със срок до края на текущия мандат на Народното събрание.

§ 9. Чл. 21, ал. 5 се изменя така: „(5) Предоставените имоти не могат да се преотстъпват за ползване, да се ползват съвместно по договор с трети лица, както и да се използват за стопанска дейност.“

§ 10. Чл. 22, ал. 2, се изменя, като се отмени т. 1 и в т. 2 думите "членски състав" се заменят с думите "брой на членовете".

 § 11. Чл. 25, ал. 2 се изменя така: "(2) Предоставянето по ал. 1 се прави, както следва: 1. заинтересуваното лице подава заявление до кмета на общината с подробно описание на целите и срока, за които ще се използва имотът. Към заявлението се представя и оригинал или заверено копие на документа, удостоверяващ представителна власт на лицето, подаващо заявлението. 2. В едномесечен срок от подаването на заявлението кметът на общината внася мотивирано предложение до общинския съвет за отдаване/неотдаване на имота.“

§ 12. Чл. 31, ал. 1 се изменя, като думата "ползване" се замени с думата "управление".

§ 13. Чл. 32, ал. 2 се изменя така: "(2) Вещи се предоставят за управление възмездно от кмета на общината със заповед и договор след решение на Общинския съвет."

§ 14. Чл. 41, ал. 1 се изменя така: "(1) Желаещите да наемат гараж подават заявление до кмета на общината."

§ 15. Точка 3 на чл. 45, ал. 2 се изменя така: "3. учредяване на право на ползване - възмездно или безвъзмездно;"

§ 16. Чл. 47, ал. 2 се изменя, като се отменят точки 1, 2, 3 и 4, а в т. 6 накрая се добави запетая и думите "ако тези документи не са налични в регистри."

§ 17. Чл. 50 се отменя.

§ 18. Чл. 55, ал. 1 се изменя, като се отменят точки 3 и 4, а в т. 6 накрая се добави запетая и думите "ако тези документи не са налични в регистри."

§ 19. В чл. 56 се правят следните изменения и допълнения:

* 1. ал. 2, т. 4 се изменя, като се заличат думите "режийни разноски" и запетаята след тях.
	2. ал. 3 се изменя, като се заличи запетаята и се добави съюзът "и" преди думата "такси" и се заличат думите "режийни разноски".

§ 20. Чл. 58, ал. 4 се изменя, като се заличи запетаята и се добави съюзът "и" преди думата "такси" и се заличат думите "режийни разноски".

§ 21. В Раздел VІІ. Замяна на имоти - частна общинска собственост, на право на строеж върху имоти - частна общинска собственост и на учредено в полза на общината право на строеж с имот или с право на строеж върху имот - собственост на други лица се създава нов член 56а: "Чл. 56а. (1) Замяна на общински жилища с жилищни имоти на физически лица в изпълнение на социални програми, приети от общинския съвет, се извършва с решение на общинския съвет, както следва:

* 1. Кметът на общината отправя писмено предложение за замяна до заинтересованите собственици или съсобственици на жилищни имоти. Предложение за замяна до кмета на общината могат да правят и заинтересованите собственици или съсобственици на жилищни имоти. В предложението се посочват предложения за замяна жилищен имот;
	2. При наличие на писмено съгласие на страната, към която е отправено предложението, изготвя обявление за всеки имот, което се публикува на официалния сайт на общината. В обявлението се посочват данни за имотите - предмет на предложението за замяна. Обявлението се поставя и на определените места в сградата на общината в населеното място по местонахождението на общинското жилище;
	3. В едномесечен срок от постигането на писменото съгласие кметът на общината внася мотивирано предложение до общинския съвет за замяната.
	4. Предложението по ал. 1 не обвързва общинския съвет за извършване на замяна."

§ 22. Чл. 62, ал. 3 се изменя, като се отмени т. 1.

§ 23. Чл. 63, ал. 3 се изменя, като се отмени т. 2.

§ 24. Заглавието на Раздел Х се изменя така: "Раздел Х. Учредяване право на ползване върху имоти и вещи - частна общинска собственост".

§ 25. Чл. 65, ал. 1 се изменя, като думите "недвижим имот" се заменят с думите "имоти и вещи".

§26. Чл. 65, ал. 2 се допълва, като след думите "началната тръжна" се добавят думите "или конкурсна".

§ 27. В чл. 65 се създава нова алинея 3а: "(3а) В случаите, когато лицата, на които може да се учреди право на ползване, са определени със закон, то се учредява възмездно без търг или конкурс след решение на Общинския съвет при цена, определена по реда на чл. 22, ал. 3 на ЗОС.“

§ 28. В чл. 65 се създава нова алинея 7: "(7) Учредяването по ал. 3а и ал. 6 се прави, както следва:

1. заинтересуваното лице подава заявление до кмета на общината с посочване на основанието за учредяване на правото за ползване без търг или конкурс, подробно описание на целите и срока, за които ще се използва имотът или вещта. Към заявлението се представя и оригинал или заверено копие на документа, удостоверяващ представителна власт на лицето, подаващо заявлението.

2. В едномесечен срок от подаването на заявлението кметът на общината внася мотивирано предложение до общинския съвет за учредяване/неучредяване на правото на ползване на имота или вещта."

§ 29. Чл. 69, ал. 3 се изменя, като се отменят точки 2, 2а и 3.

§30. Чл. 74, ал. 2 думата “ офертите” се заменя с “заявленията“

§31. В чл. 82 се правят следните изменения и допълнения:

* + 1. Създава се нова ал. 5:

„ (5) В случаите когато бъде отстранен участник от публичния търг, внесения от него депозит не се възстановява.”

* + 1. Досегашната ал. 5 става ал. 6

§ 32. Чл. 84, ал. 1, т. 13 се изменя, като думата "тръжна" се заменя с думата "конкурсна".

§ 33. Чл. 84, ал. 4 се изменя, като се отменят точки 3 и 4.

§ 34. Навсякъде в наредбата думите "дирекция УТТТОС" се заменят с "Отдел Общинска собственост към община Долни чифлик".

§35. В чл. 93, ал. 2 думите „ отписване на имота и„ се заличават.

§36. В чл. 94 се правят следните изменения и допълнения:

1. Създава се нова ал. 5:

„(5) В случаите когато бъде отстранен участник от публичнo-оповестения конкурс, внесения от него депозит не се възстановява.”

2. Досегашната ал. 5 става ал. 6.

**ЗАКЛЮЧИТЕЛНА РАЗПОРЕДБА**

§ 37. Наредбата влиза в сила три дни след публикуването й на интернет страницата на община Долни чифлик.

**РЕШЕНИЕ № 69**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 45а от Закона за общинската собственост и чл. 8 от Закона за нормативните актове приема Наредба изменение и допълнение на Наредбата за настаняване под наем на граждани с доказани жилищни нужди и продажба на общинските жилища на техните наематели и на други лица в община Долни чифлик, съгласно Приложение № 2 към докладната записка, както следва:.

§ 1. Чл. 2, ал. 2 се изменя така: "(2) По предложение на кмета на общината, общинския съвет със свое решение приема списък, в който се определят броя, вида и местонахождението на жилищата по ал. 1. Промени в списъка могат да се правят по предложение на кмета на общината, съобразно констатирана от него промяна на конкретните потребности в общината."

§ 2. Чл. 5, ал. 2 се изменя така: "(2) Обстоятелствата по чл. 5, ал. 1, т. 1 - 5 се вписват в искане-декларацията по чл. 9, ал. 2 на гражданите, а по цялата алинея 1 се установяват от комисията по чл. 10.

§ 3. Чл. 9, ал. 2 се изменя така: "(2) Картотекирането на нуждаещите се от жилища граждани се извършва въз основа на заявление-декларация по образец, утвърден от кмета на общината, в което се посочват:

1. трите имена на членовете на семейството/домакинството;

2. жилищните условия, при които живее семейството/домакинството към момента на представяне на заявление-декларацията; вписват се данни за вида (жилищни, нежилищни), размерът и собствеността на обитаваните помещения;

3. извършени сделки с недвижими имоти по чл. 5, ал. 1, т. 3;

4. притежавано имущество по чл. 5, ал. 1, т. 4;

5. общ годишен доход на членовете на семейството/домакинството за предходната година, формиран от заплати, пенсии, както и допълнителни доходи от хонорари, търговска и стопанска дейност, отдаване на собствен сграден фонд под наем, земеделски земи под аренда и др."

§ 4. Чл. 9, ал. 4 се изменя, като след думата "документи" се добави запетая и изразът "ако не са налични в регистри".

§ 5. В Чл. 10, ал. 3 думите "и се утвърждава от кмета на общината" се заличават.

§ 6. Чл. 16, ал. 1 се изменя така: „(1) Гражданите, картотекирани и настанени под наем в жилищата по чл. 42, ал. 1 от Закона за общинската собственост, представят ежегодно в срок до 30 ноември на текущата година в общината молби-декларации за обстоятелствата по чл. 5, ал. 1, чл. 7 и чл. 9.“

§ 7. В Глава ІІІ. Ред за настаняване в общински жилища се добавя нов чл. 20а: "Чл. 20а. Свободни общински жилища, за настаняването в които няма нуждаещи се граждани, отговарящи на условията по чл. 43 и 45 от Закона за общинската собственост, могат да се отдават под наем на други лица по пазарни цени след провеждане на публичен търг при условия и по ред, определени в Раздел ХІ. Условия и ред за провеждане на публични търгове и публично оповестени конкурси от Наредбата за реда за придобиване, управление и разпореждане с общинско имущество в община Долни чифлик.“

§ 8. Чл. 22а, ал. 4 се изменя, като абревиатурата „ГПК“ се заменя с думите "Административнопроцесуалния кодекс".

§ 9. В чл. 22а, ал.5 думите „Заповедта за настаняване или“ се заличават.

§ 10. Чл. 26, ал. 2 се изменя, като думата "инвалиди" се замени с израза "хора с увреждания".

§ 11. Чл. 31, ал. 2 се изменя, като думата "предложени" се замени с думата "приложени".

§ 12. Чл. 33, ал. 1 се изменя, като се отменя т. 6.

§ 13. Чл. 33, ал. 2 се изменя, като се заличава текстът "и са били наематели на това жилище не по-малко от 2 години".

§ 14. Чл. 34, ал. 2 се изменя, като думата "молбата" се заменя с думата "искането" и се заличава изразът "включително дължими суми към общинския бюджет и консумативни разходи".

§ 15. Чл. 34, ал. 8 се изменя, като абревиатурата „ГПК“ се заменя с думите "Административнопроцесуалния кодекс“.

§ 16. Чл. 34, ал. 9 се изменя, като запетаята след думата "такси" се заличава, добавя се съюзът "и" пред думата "данъци" и се заличават думите "режийни разноски".

§ 17. Чл. 37 се отменя.

§ 18. Чл. 40 се изменя, като се отменят т. 3 и т. 5.

§ 19. В чл. 41 алинея 2 се отменя.

§ 20. Навсякъде в наредбата думите "дирекция УТТТОС" се заменят с " Отдел общинска собственост към община Долни чифлик ".

§ 21. Навсякъде в наредбата думите "молба-декларация" се заменя със "заявление-декларация".

**ЗАКЛЮЧИТЕЛНА РАЗПОРЕДБА**

§ 22. Наредбата влиза в сила три дни след публикуването й на интернет страницата на община Долни чифлик.

**РЕШЕНИЕ № 70**

На основание чл. 21, ал. 2 във връзка с чл. 21, ал. 1, т. 23, чл. 59 и чл. 61 от Закона за местното самоуправление и местната администрация и в съответствие с изискванията на Управляващия орган на Програма „Развитие на човешките ресурси“

1. Дава съгласие община Долни чифлик да участва като партньор на Агенцията за социално подпомагане по проект „Повишаване на капацитета на служителите на агенцията за социално подпомагане във връзка с модернизиране на системите за социална закрила“ по ПРЧР, процедура за директно предоставяне на безвъзмездна финансова помощ BG05SFPR002-2.006 на Програма „Развитие на човешките ресурси“.
2. Дава съгласие кметът на община Долни чифлик да подпише Споразумение за партньорство с Агенцията за социално подпомагане.

Допуска предварително изпълнение на настоящото решение на основание чл. 60, ал.1 от Административнопроцесуалния кодекс с цел спазване на указания срок до 31.01.2024 г. в който срок решението следва да бъде изпратено на Агенцията за социално подпомагане. В противен случай изпълнението на настоящото решение ще бъде осуетено или сериозно затруднено.

**РЕШЕНИЕ № 71**

1.На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и съгласно условия за кандидатстване по процедура чрез директно предоставяне на безвъзмездна финансова помощ BG05SFPR002-2.001 „Грижа в дома“:

1.1. Упълномощава кмета на община Долни чифлик да утвърди правилник за дейността и щатно разпределение на "Звено за предоставяне на мобилни интегрирани здравно-социални услуги в домашна среда" за периода на удължаване предоставянето на услугата „Грижа в дома“ - 3 месеца, считано от 02.03.2024 г. до 01.06.2024 г.

1.2 Предоставя изпълнението на дейностите на услугата „Грижа в дома“ на "Звено за предоставяне на мобилни интегрирани здравно-социални услуги в домашна среда" за периода на удължаване предоставянето на услугата „Грижа в дома“ - 3 месеца, считано от 02.03.2024 г. до 01.06.2024 г.

1.3 Упълномощава кмета на община Долни чифлик да издаде заповед, с която да възложи изпълнението на дейностите по предоставяне на услугата „Грижа в дома“ по проект BG05SFPR002-2.001-0094-C01 „Грижа в дома в община Долни чифлик“, който се осъществява чрез процедура за предоставяне на безвъзмездна финансова помощ BG05SFPR002-2.001 „Грижа в дома“ по П РЧР 2021-2027, за периода на удължаване предоставянето на услугата „Грижа в дома“ - 3 месеца, считано от 02.03.2024 г. до 01.06.2024 г. Заповедта следва да съдържа всички задължителни елементи, съгласно Приложение 7 „Примерен акт за възлагане на УОИИ“ към РЪКОВОДСТВО ЗА ИЗПЪЛНЕНИЕ НА ДОГОВОР по процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА“ по Програма „Развитие на човешките ресурси“ 2021-2027, и в съответствие с Решение на Комисията от 20 декември 2011 г. относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес.

**РЕШЕНИЕ № 72**

2. На основание чл. 21, ал. 2, във връзка с чл. 21, ал. 1, т. 7 от Закона за местното самоуправление и местната администрация, чл. 8, ал. 6 от Закона за местните данъци и такси, чл. 7 от Наредбата за определяне и администриране на местните такси и цени на услуги на територията на община Долни чифлик и съгласно условия за кандидатстване по процедура чрез директно предоставяне на безвъзмездна финансова помощ BG05SFPR002-2.001 „Грижа в дома“ дава съгласие финансираната по П РЧР услуга по проект BG05SFPR002-2.001-0094-C01 „Грижа в дома в община Долни чифлик“ да се ползва от потребителите без заплащане на такса за периода на удължаване предоставянето на услугата „Грижа в дома“ - 3 месеца, считано от 02.03.2024 г. до 01.06.2024 г.

**РЕШЕНИЕ № 73**

На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 8 от Закона за общинската собственост, приема Стратегия за управление на общинската собственост за периода 2023 - 2027 година, съгласно Приложение № 1 към докладната записка.

**РЕШЕНИЕ № 74**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 8 от Закона за общинската собственост, чл. 37и, ал. 3 във връзка с чл. 37о, ал. 1 и ал. 4 от Закона за собствеността и ползването на земеделските земи и чл. 98, ал. 4 от Правилника за прилагане на закона за собствеността и ползването на земеделските земи:

1. Определя размера и местоположението на мерите, пасищата и ливадите от ОПФ за индивидуално ползване, съгласно *Приложение № 1 към докладната записка.*
2. Дава съгласие да бъдат предоставени под наем през 2024 г. пасища, мери и ливади от ОПФ на община Долни чифлик, описани в Приложение 1 към докладната записка, както следва:
	1. Пасищата, мерите и ливадите от ОПФ се отдават под наем или аренда и за тях се ключват договори по реда на чл. 24а, ал. 6, т. 4, чл. 37и, ал. 12 от ЗСПЗЗ, чл. 98, чл. 99 и чл. 100 от Правилника за прилагане на ЗСПЗЗ (ППЗСПЗЗ) за срок от 10 (десет) стопански години на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена определена по пазарен механизъм;
	2. Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 10 дка за 1 животинска единица в имоти от първа до седма категория и до 20 дка за 1 животинска единица в имоти от осма до десета категория;
	3. Останалите свободни пасища, мери и ливади от общинския поземлен фонд се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ съгласно чл. 37и, ал. 13 от ЗСПЗЗ. Търговете се провеждат от кмета на общината за земите от ОПФ, договорите се сключват за една стопанска година;
	4. Останалите след провеждане на търга свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред определен в ППЗСПЗЗ. Договорите се сключват за стопанката 2024/2025 година;
	5. Пасищата, мерите и ливадите за общо ползване по смисъла на §2д от Допълнителните разпоредби на ЗСПЗЗ да се ползват безвъзмездно от жителите на населеното място, притежаващи дребни земеделски стопанства с пасищни животни или от образуваните колективни стада.
3. Приема Годишен план за паша на община Долни чифлик за стопанската 2024/2025 година, съгласно *Приложение № 6към докладната записка*.
4. Определя Правила за ползване на пасища, мери и ливади от общинския поземлен фонд на община Долни чифлик за стопанската 2024-2025 година, съгласно *Приложение № 7към докладната записка.*
5. Одобрява експертните оценки на пазарните наемни цени на пасища, мери и ливади и ги определя за годишна наемна цена и/или начална тръжна годишна наемна цена на пасища, мери и ливади от ОПФ – Долни чифлик, както следва според категорията на земята:

|  |  |  |  |
| --- | --- | --- | --- |
| *№ по ред* | *Землище* | *Годишна наемна цена и/или начална тръжна годишна наемна цена на декар в лева на пасища, мери и ливади от ОПФ на община Долни чифлик по категории на земята*  | *Приложение №*  |
| IV | V | VI | VII | VIII | IX | X | XI |
| 1 | *с. Булаир* | 9.50 | 9.00 | 8.50 | 8.00 | 7.50 | 7.00 | 6.50 | 6.00 | 2 |
| 2 | *с. Бърдарево* | 11.00 | 10.50 | 10.00 | 9.50 | 9.00 | 8.50 | 8.00 | 7.50 |
| 14 | *с. Кривини,*  | 14.00 | 13.50 | 13.00 | 12.50 | 12.00 | 11.50 | 11.00 | 10.50 |
| 4 | *с. Солник* | 11.50 | 11.00 | 10.50 | 10.00 | 9.50 | 9.00 | 8.50 | 8.00 |
| 5 | *с. Голица* | 13.50 | 13.00 | 12.50 | 12.00 | 11.50 | 11.00 | 10.50 | 10.00 |
| 6 | *с. Венелин* | 12.00 | 11.50 | 11.00 | 10.50 | 10.00 | 9.50 | 9.00 | 8.50 | 3 |
| 7 | *с. Пчелник* | 11.50 | 11.00 | 10.50 | 10.00 | 9.50 | 9.00 | 8.50 | 8.00 |
| 8 | *гр. Долни чифлик* | 14.00 | 13.50 | 13.00 | 12.50 | 12.00 | 11.50 | 11.00 | 10.50 |
| 9 | *с. Горен чифлик* | 11.50 | 11.00 | 10.50 | 10.00 | 9.50 | 9.00 | 8.50 | 8.00 | 4 |
| 10 | *с. Гроздьово* | 11.50 | 11.00 | 10.50 | 10.00 | 9.50 | 9.00 | 8.50 | 8.00 |
| 11 | *с. Нова Шипка* | 10.50 | 10.00 | 9.50 | 9.00 | 8.50 | 8.00 | 7.50 | 7.00 |
| 12 | *с. Ново Оряхово* | 12.50 | 12.00 | 11.50 | 11.00 | 10.50 | 10.00 | 9.50 | 9.00 | 5 |
| 13 | *с. Рудник* | 11.00 | 10.50 | 10.00 | 9.50 | 9.00 | 8.50 | 8.00 | 7.50 |
| 14 | *с. Юнец* | 9.00 | 8.50 | 8.00 | 7.50 | 7.00 | 6.50 | 6.00 | 5.50 |
| 15 | *с. Старо Оряхово* | 13.00 | 12.50 | 12.00 | 11.50 | 11.00 | 10.50 | 10.00 | 9.50 |
| 16 | *с. Шкорпиловци* | 14.00 | 13.50 | 13.00 | 12.50 | 12.00 | 11.50 | 11.00 | 10.50 |

1. Определя задълженията на общината и ползвателите за поддържане на пасищата, мерите и ливадите от ОПФ, както следва:
	1. Задължения на община Долни чифлик:
		1. Община Долни чифлик предоставя на животновъдите, отглеждащи пасищни животни земеделски земи - общинска собственост, с начин на трайно ползване пасища, мери и ливади, в състоянието, в което се намира, като осигурява безпрепятственото им използване.
		2. Общинските пасища, мери и ливади се предоставят на животновъдите за директно подпомагане при кандидатстването им по различните схеми за подпомагане на земеделските стопани, базирани на площ. Сключването на договор за наем не гарантира подпомагане на земеделския производител.
		3. Кметовете на населените места и кметските наместници от съставните селища на община Долни чифлик се задължават да следят за изпълнението на Правилата за ползване на общинските пасища, мери и ливади от страна на ползвателите. При констатирани нарушения да уведомяват експертите от отдел Общинсдка собственост.
		4. Да информира ползвателите на пасища, мери и ливади при настъпили промени в нормативни документи, касаещи условията по предоставяне, поддържани и опазване на пасищата, мерите и ливадите в добро земеделско и екологично състояние.
	2. Задължения на ползвателите:
		1. Ползвателите се задължават да използват пасищата, мерите и ливадите по предназначение, а именно:

- Пасищата се ползват за паша на селскостопански животни, а коситба може да се извършва като алтернатива на пашата или като метод за борба с плевели;

- Мерите се ползват само за паша на селскостопански животни;

- Ливадите се използват за косене.

* + 1. Да не допускат замърсяване на общинските пасища, мери и ливади с битови, строителни, производствени, опасни и други отпадъци;
		2. Да не се палят сухи треви и храсти в пасищата, мерите и ливадите;
		3. Да не ограждат наетите пасища, мери и ливади.
		4. Да не се извършва паша нощем и без пастир, както и да не се допуска лагеруване на домашни животни в пасищата;
		5. Да не допускат използване на общинските пасища, мери и ливади, както и на местата за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните;
		6. Да не се извършва паша в горите, граничещи с пасищата;
		7. Да не извършват сеч на намиращите се върху отдадените под наем пасища, мери и ливади отделно стоящи или групи дървета, без разрешение от компетентните органи;
		8. Да ги опазват от ерозиране, заблатяване, засоляване;
		9. При необходимост да извършват пръскане със съответните разрешени препарати за обезпаразитяване и наторяване;
		10. Да не изграждат постройки с траен статут в пасищата, мерите и ливадите, както и да не ограждат предоставените площи, освен с електропастир;
		11. Да не ги преотстъпват за ползване на трети лица;
		12. Ползвателите на пасища, мери и ливади от ОПФ организират охраната на ползваните от тях имоти, включени в договора за наем;
		13. Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи (ЗОЗЗ), ЗСПЗЗ и други нормативни актове.
1. Възлага на кмета на община Долни чифлик да предприеме необходимите действия за правилното и законосъобразно провеждане на процедурата по разпределение на пасищата, мерите и ливадите между правоимащите лица, както и сключването на договори за отдаване под наем за индивидуално ползване на същите.

 Приложения:

 Приложение №1към докладната записка. Списък на пасищата, мерите и ливадите от ОПФ за индивидуално ползване;

 Приложение № 2 към докладната записка. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Булаир, с. Бърдарево, с. Солник, с. Голица и с. Кривини, община Долни чифлик, област Варна;

 Приложение № 3към докладната записка. Експертна оценка за определяне пазарна наемна стойност на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Венелин, с. Пчелник и гр. Долни чифлик община Долни чифлик, област Варна;

 Приложение № 4 към докладната записка. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Горен чифлик, с. Гроздьово и с. Нова шипка, община Долни чифлик, област Варна;

 Приложение № 5 към докладната записка. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Ново Оряхово, с. Рудник, с. Шкорпиловци, с. Юнец и с. Старо Оряхово, община Долни чифлик, област Варна;

 Приложение № 6към докладната записка. Годишен план за паша за стопанската 2024-2025 година;

 Приложение № 7 към докладната записка. Правила за ползване на пасища, мери и ливади от общинския поземлен фонд на община Долни чифлик за стопанската 2024-2025 година;

Приложение № 8 към докладната записка. Списък с данни за земеделските стопани или техни сдружения, регистрирани като юридически лица и отглежданите от тях животни на територията на община Долни чифлик;

**РЕШЕНИЕ № 75**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 42, ал. 1 и ал. 2 от Закона за общинската собственост и чл. 2 от Наредба за настаняване под наем на граждани с доказани жилищни нужди и продажба на общинските жилища на техните наематели и на други лица, приема списък на общинските жилища по брой, вид и местонахождение както следва:

|  |  |  |  |
| --- | --- | --- | --- |
| № по ред | № на ап. | Местонахождение/адрес | Вид |
| 1 | 19а | гр. Д. чифлик, ул.“Камчия“ ,бл. 2, вх. В, ет. 1 | за настаняване под наем на граждани с установени жилищни нужди; |
| 2 | 8 | гр. Д. чифлик, ул.“Камчия“ бл. 2,вх.А, ет. 4 | за настаняване под наем на граждани с установени жилищни нужди; |
| 3 | 1 | с. Старо Оряхово, ул. „Рила“ 17, ет. 2, парцел III | за настаняване под наем на граждани с установени жилищни нужди; |
| 4 | 2 | с. Старо Оряхово, ул. „Рила“ 17, ет. 2, парцел III | за настаняване под наем на граждани с установени жилищни нужди; |
| 5 | 3 | с. Старо Оряхово, ул. „Рила“ 17, ет. 2, парцел IV | за настаняване под наем на граждани с установени жилищни нужди; |
| 6 | 4 | с. Старо Оряхово, ул. „Рила“ 17, ет. 2, парцел IV | за настаняване под наем на граждани с установени жилищни нужди; |
| 7 | 5 | с. Старо Оряхово, ул. „Рила“ 17, ет. 1, парцел IV | за настаняване под наем на граждани с установени жилищни нужди; |
| 8 | 6 | с. Старо Оряхово, ул. „Рила“ 17, ет. 1, парцел IV | за настаняване под наем на граждани с установени жилищни нужди; |
| 9 | 7 | с. Старо Оряхово, ул. „Рила“ 17, ет. 1, парцел III | за настаняване под наем на граждани с установени жилищни нужди; |
| 10 | 8 | с. Старо Оряхово, ул. „Рила“ 17, ет. 1, парцел III | за настаняване под наем на граждани с установени жилищни нужди; |
| 11 | 1 | с. Старо Оряхово, ул. „Рила“ 15, ет. 2, парцел I | за настаняване под наем на граждани с установени жилищни нужди; |
| 12 | 2 | с. Старо Оряхово, ул. „Рила“ 15, ет. 2, парцел I | за настаняване под наем на граждани с установени жилищни нужди; |
| 13 | 3 | с. Старо Оряхово, ул. „Рила“ 15, ет. 2, парцел II | за настаняване под наем на граждани с установени жилищни нужди; |
| 14 | 4 | с. Старо Оряхово, ул. „Рила“ 15, ет. 2, парцел II | за настаняване под наем на граждани с установени жилищни нужди; |
| 15 | 5 | с. Старо Оряхово, ул. „Рила“ 15, ет. 1, парцел II | за настаняване под наем на граждани с установени жилищни нужди; |
| 16 | 6 | с. Старо Оряхово, ул. „Рила“ 15, ет. 1, парцел II | за настаняване под наем на граждани с установени жилищни нужди; |
| 17 | 7 | с. Старо Оряхово, ул. „Рила“ 15, ет. 1, парцел I | за настаняване под наем на граждани с установени жилищни нужди; |
| 18 | 8 | с. Старо Оряхово, ул. „Рила“ 15, ет. 1, парцел I | за настаняване под наем на граждани с установени жилищни нужди; |
| 1 | 15 | гр. Д. чифлик, ул. „Камчия“ № 15,вх. Б, ет. 1 | резервно |

**РЕШЕНИЕ № 76**

На основание чл. 21, ал. 2 и във връзка с чл. 21, ал. 1, т. 8 и т.11 от Закона за местното самоуправление и местната администрация, чл. 25, ал. 5 във връзка с ал. 4 от Закона за собствеността и ползването на земеделските земи, чл. 30, ал. 3 от Правилника за прилагане на Закона за опазване на земеделските земи, чл. 8, ал. 1 от Закона за общинската собственост, както и чл. 3, ал. 1 от Наредбата за реда за придобиване, управление и разпореждане с общинско имущество в община Долни чифлик **съгласува** ПУП-Парцеларен план и план-схема за оптична кабелна линия „07-0807/ТШ1-079“ в участъка преминаващ през землището на община Долни чифлик и изразява предварително съгласие за учредяване на ограничени вещни права и сервитути на поземлени имоти общинска собственост 68998.27.9, 68998.87.168, 68998.87.176, 68998.15.1, 68998.15.100, 68998.17.25, 68998.17.569 и поземлен имот 68998.17.274 – земи по чл. 19 от ЗСПЗЗ (стопанисвана от общината) в землището на с. Старо Оряхово, община Долни чифлик, област Варна и поземлени имоти общинска собственост 63197.35.260, 63197.35.55, 63197.36.170, 63197.39.43, 63197.39.44, 63197.39.45, 63197.52.290, 63197.73.40, 63197.74.1 и 63197.75.237 в землището на с. Рудник, община Долни чифлик, област Варна.

Определя срок на валидност на предварителното съгласие 5 (пет) години.

**РЕШЕНИЕ № 77**

На основание чл.21, ал.2 във връзка с чл. 21, ал. 1, т. 12 от Закона за местното самоуправление и местната администрация приема План за действие на община Долни чифлик в изпълнение на Областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация 2024 – 2026 г.

 *Приложение:*

* План за действие на община Долни чифлик в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация (2024-2023);
* Заповед № РД 2884/18.12.2023 г.

**РЕШЕНИЕ № 78**

На основание чл.21, ал.2 във връзка с чл.21, ал.1, т.23 от Закона за местното самоуправление и местната администрация и чл.27, ал.6 от Закона за местното самоуправление и местната администрация приема отчет за дейността на Общински съвет – Долни чифлик и на неговите комисии за периода от 30.06.2023 г. – 31.12.2023 г., съгласно приложението към докладната записка.

**РЕШЕНИЕ № 79**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Емил Иванов Костадинов от с. Гроздьово – 100 лв.**

**РЕШЕНИЕ № 80**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Валентин Иванов Митев от гр. Долни чифлик – 100 лв.**

**РЕШЕНИЕ № 81**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Цвятко Диянов Маринов от с. Нова Шипка– 200 лв.**

**РЕШЕНИЕ № 82**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Адил Абилов Юсейнов от с. Гроздьово – 200 лв.**

**РЕШЕНИЕ № 83**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Гюлю Салиева Бейтулов от с. Гроздьово- 200 лв.**

**РЕШЕНИЕ № 84**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Калбие Неджет Кадир от с. Гроздьово – 200 лв.**

**РЕШЕНИЕ № 85**

На основание чл. 21, ал. 2 и ал. 3 от Закона за местното самоуправление и местната администрация и чл. 7, ал.1 от Закона за нормативните актове приема Правилник за организацията и дейността на Общински съвет – Долни чифлик, неговите комисии и взаимодействието му с Общинска администрация - Долни чифлик, съгласно Приложение № 2 към докладната записка.

**РЕШЕНИЕ № 86**

На основание чл. 21, ал.2 във връзка с чл. 21, ал. 1, т. 1 от Закона за местното самоуправление и местната администрация, определя поименно състава на постоянните комисии към притетия с решение № 85 Правилник за организацията и дейността на Общински съвет, както следва:

1. Постоянна комисия „Икономика, финанси, бюджет“:

Жеко Жеков – председател

Фардин Бейтулов -заместник-председател

Траян Томов – член

Анна Томова – член

Яница Димитрова – член

1. Постоянна комисия „Общинска собственост и регионално развитие“

Тодор Георгиев – председател

Мехмед Мехмед – заместник-председател

Асен Асенов – член

Мирослав Желев – член

Фардин Бейтулов – член

1. Постоянна комисия „Горско стопанско, селско стопанство и екология“

Юлиан Иванов – председател

Христо Георгиев-заместник-председател

Иван Добрев – член

Тодор Георгиев – член

Мирослав Желев - член

1. Постоянна комисия „Социално дело, трудова заетост и здравеопазване“

Траян Томов – председател

Мехмед Мехмед – заместник-председател

Асен Асенов – член

Жеко Жеков – член

Мустафа Мустафов – член

1. Постоянна комисия „Просвета, култура и вероизповедания“

Красимира Маринова – председател

Николинка Илиева – заместник-председател

Анна Томова – член

Юлиан Иванов – член

Петко Петков –член

1. Постоянна комисия „Туризъм, транспорт и съобщения“

Николинка Илиева– председател

Янчо Янчев – заместник-председател

Мирослав Желев- член

Иван Илиев – член

Мустафа Мустафов-член

1. Постоянна комисия „Младежки дейности и спорт“

Иван Добрев – председател

Валери Велинов – заместник-председател

Христо Георгиев – член

Мустафа Мустафов– член

Иван Илиев – член

1. Постоянна комисия „Противодействие на корупцията‘‘

Яница Димитрова– председател

Драган Димов – заместник-председател

Иван Добрев – член

Анна Томова – член

Иван Илиев – член

1. Еврофондове и проекти

Асен Асенов – председател

Яница Димитрова – заместник-председател

Красимира Маринова – член

Петко Петков – член

Фардин Бейтулов – член